CELEX: 32016D0598
Language: bg
Date: 2016-04-14 00:00:00
Title: Решение за изпълнение (EС) 2016/598 на Комисията от 14 април 2016 година за разширяване на употребата на мастен екстракт от антарктически крил (Euphausia superba) като нова хранителна съставка по силата на Регламент (ЕО) № 258/97 на Европейския парламент и на Съвета

19.4.2016   
            
            
               BG
            
            
               Официален вестник на Европейския съюз
            
            
               L 103/34
            
         РЕШЕНИЕ ЗА ИЗПЪЛНЕНИЕ (EС) 2016/598 НА КОМИСИЯТА
   от 14 април 2016 година
   за разширяване на употребата на мастен екстракт от антарктически крил (Euphausia superba) като нова хранителна съставка по силата на Регламент (ЕО) № 258/97 на Европейския парламент и на Съвета
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               С Решение 2009/752/ЕО на Комисията (2) се разрешава, в съответствие с Регламент (ЕО) № 258/97, пускането на пазара на мастен екстракт от антарктически крил (Euphausia superba) като нова хранителна съставка за употреба в някои храни.
            
         
               (2)
            
            
               На 11 декември 2009 г. дружеството Aker BioMarine Antarctic AS уведоми Комисията за намерението си да пусне на пазара мастен екстракт от антарктически крил (Euphausia superba) въз основа на становище на компетентния орган за оценка на храните на Финландия относно неговата еквивалентност по същество на мастния екстракт от антарктически крил (Euphausia superba), разрешен с Решение 2009/752/ЕО.
            
         
               (3)
            
            
               На 15 септември 2014 г. дружеството Aker BioMarine Antarctic AS подаде заявление до компетентните органи на Ирландия за разширяване на употребата на мастен екстракт от антарктически крил (Euphausia superba) като нова хранителна съставка.
            
         
               (4)
            
            
               На 23 декември 2014 г. компетентният ирландски орган за оценка на храните представи доклада си за първоначална оценка. В този доклад той стигна до заключението, че разширяването на употребата на мастния екстракт от антарктически крил (Euphausia superba) отговаря на критериите за нови храни, установени в член 3, параграф 1 от Регламент (ЕО) № 258/97.
            
         
               (5)
            
            
               На 22 януари 2015 г. Комисията препрати доклада за първоначална оценка на останалите държави членки.
            
         
               (6)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха представени обосновани възражения. Впоследствие заявителят промени искането по отношение на предложените категории храни. Тази промяна и допълнителните обяснения от заявителя намалиха опасенията до степен, която удовлетворява държавите членки и Комисията.
            
         
               (7)
            
            
               С Директива 2002/46/ЕО на Европейския парламент и на Съвета (3) се определят изискванията относно хранителните добавки. Употребата на мастен екстракт от антарктически крил (Euphausia superba) следва да бъде разрешена, без да се засягат изискванията на посочения акт.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Мастният екстракт от антарктически крил (Euphausia superba), чиито характеристики са определени в приложение I, може да бъде пуснат на пазара на Съюза като нова хранителна съставка за посочените видове употреба и при максималните количества, определени в приложение II, без да се засягат специфичните разпоредби на Директива 2002/46/ЕО.
   Член 2
   Разрешеният с настоящото решение мастен екстракт от антарктически крил (Euphausia superba) се обозначава върху етикетите на съдържащите го храни по следния начин: „мастен екстракт от ракообразното антарктически крил (Euphausia superba)“.
   Член 3
   Адресат на настоящото решение е Aker BioMarine Antarctic AS, PO Box 496 NO-1327, Lysaker, Норвегия.
   
      Съставено в Брюксел на 14 април 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  Решение 2009/752/ЕО на Комисията от 12 октомври 2009 г. за разрешаване на пускането на пазара на мастен екстракт от антарктически крил Euphausia superba като нова хранителна съставка по силата на Регламент (ЕО) № 258/97 на Европейския парламент и на Съвета (ОВ L 268, 13.10.2009 г., стр. 33).
   
      (3)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      ПРИЛОЖЕНИЕ I
      
         Спецификация на мастния екстракт от антарктически крил (Euphasia superba)
      
      Описание: Мастният екстракт от антарктически крил (Euphausia superba) се произвежда чрез екстрахиране с етанол от смлян антарктически крил. Протеините и следите от тъкани се отстраняват от мастния екстракт посредством филтриране. Етанолът и остатъчната влага се отстраняват посредством изпаряване.
      
                  Изпитване
               
               
                  Спецификация
               
            
                  Осапунително число
               
               
                  Не повече от 185 mg KOH/g
               
            
                  Пероксидно число (ПЧ)
               
               
                  Не повече от 2 meq O2/kg масло
               
            
                  Влага и летливи вещества
               
               
                  Не повече от 0,6 (1)
                  
               
            
                  Фосфолипиди
               
               
                  Не по-малко от 35 тегловни процента
               
            
                  Трансмастни киселини
               
               
                  Не повече от 1 тегловен процент
               
            
                  EPA (ейкозапентаеноева киселина)
               
               
                  Не по-малко от 15 % от общото количество мастни киселини
               
            
                  DHA (докозахексаенова киселина)
               
               
                  Не по-малко от 7 % от общото количество мастни киселини
               
            
         (1)  Изразена като активност на водата при температура 25 °C.
   
   
      ПРИЛОЖЕНИЕ II
      
         Разрешени видове употреба на мастния екстракт от антарктически крил (Euphasia superba)
      
      
                  Категория храни
               
               
                  Максимално съдържание на комбинирани DHA и EPA
               
            
                  Хранителни добавки съгласно определението в Директива 2002/46/ЕО
               
               
                  3 g на ден за населението като цяло
                  450 mg на ден за бременни и кърмачки
               
            
                  Забележка: Всички хранителни продукти, съдържащи богато на DHA и EPA масло от антарктически крил, следва да докажат устойчивост на окисление чрез подходяща и национално/международно призната методология на изпитване (напр. AOAC).